stanford-oval/wikipedia huggingface dataset:
קלווין ראנסי
הערות שוליים

↑  הסטטיסטיקות של ראנסי בליגת ה-NBA, באתר basketball-reference.com
↑  סטטיסטיקות המשחק בין אוהיו סטייט ל-UCLA, באתר sports-reference.com
↑  הסטטיסטיקות של ראנסי בליגת המכללות, באתר sports-reference.com
↑  רשימת הנבחרים בדראפט 1980, באתר basketball-reference.com
↑  תוצאות ההצבעות לפרסי עונת 1981, באתר basketball-reference.com
↑  הצירוף של ראנסי לדאלאס השתלם, באתר upi.com,‏ 13 בדצמבר 1982
↑  ראנסי נשלח בטריד לניו ג'רזי, באתר הניו יורק טיימס, 13 באוגוסט 1983
↑  קלווין ראנסי, באתר היכל התהילה של הכדורסל באוהיו
קטרפילר 789

| --- | --- |

Caterpillar 789
 מאפיינים כלליים
 יצרן:  קטרפילר
 שנות ייצור:  1986 – היום
 הרכבה:  ארצות הברית ארצות הברית
 סיווג:  משאית עפר מסוג משאית מחצבה
 אורך:  39.97 רגל (12.18 מטר) (דגם "קטרפילר 789")  39.92 רגל (12.16 מטר) (דגם "קטרפיילר 789C")
 רוחב:  24.09 רגל (7.34 מטר) (דגם "קטרפילר 789")  25.18 רגל (7.67 מטר) (דגם "קטרפיילר 789C")
 גובה:  20.18 רגל (6.15 מטר) (דגם "קטרפילר 789")  20.25 רגל (6.17 מטר) (דגם "קטרפיילר 789C")
 משקל:  177 טון (ברוטו) (דגם "קטרפילר 789")
 בסיס גלגלים:  18.71רגל (5.70 מטר) (דגם "קטרפילר 789")  18.68 רגל (5.69 מטר) (דגם "קטרפיילר 789C")
 מפרט טכני
 מנוע:  מנועי טורבו דיזל V16 צילינדרים, המפיק 1770–1800 כ"ס (דגם "קטרפילר 789")  V16 צילינדרים, המפיק 1900 כ"ס (דגם "קטרפיילר 789C")  V16 צילינדרים, המפיק 2100 כ"ס (דגם "קטרפילר 789D")
 הילוכים:  6 מהירויות המתחלפים באופן אוטומטי + הילוך אחורי
 מהירות מרבית:  33.6 מייל (54.07 ק"מ (דגם "קטרפילר 789")
 צריכת דלק:  0.3 מייל ל-1 גלון (482 מטר ל-3.785 ליטר)
קטרפילר 789 (באנגלית: Caterpillar 789) היא משאית עפר ענקית בתצורת "משאית מחצבה" מתוצרת יצרנית המנועים וציוד מכני הנדסי האמריקאית קטרפילר אשר מיוצרת משנת 1986 ועד היום בארצות הברית.
משאית מחצבה

"משאית מחצבה" או "משאית מכרות" היא משאית רכינה גדולה מאוד שתוכננה במיוחד עבור מכרות, מחצבות ועבודות עפר בקנה מידה גדול. בשל גודלה הרב היא לא מורשית לנוע בכבישים אלא רק בשטח העבודה. משאיות אלו מכונות לעיתים "Monster Truck" בשל גודלן הרב, אך שמן התקני הוא "Haul Trucks".
"קטרפילר 789"

לנהג מספר מנגנונים להאט או לעצור את הרכב. ליד דוושת הבלם המסורתית יש דוושת רגל שנייה להפעיל מערכת בלימה משנית. בנוסף יש מנוף בצד ימין של ההגה, המכונה "retarding brake", המשמש לבלימה פחות אינטנסיבית.
עקב מבנה הרכב המיוחד, לנהג "שטח ראייה מת" (המרחב אותו לא רואה הנהג) ולכן בין אמצעי הבקרה של הרכב: מצלמת טלוויזיה במעגל סגור.
תא הנהג ממוקם בחלק הקדמי השמאלי.
6 צמיגים, קוטר צמיג 3.7 מטר. עלות החלפת צמיג - 50,000 דולר.
צמיגים: 37.00-R57.
הספק מערכת חשמל - 24 ואט.
"קטרפילר 789" > דגמים

"קטרפילר 789".
"קטרפילר 789C".
"קטרפילר 789D".
תמונות

"קטרפילר 789"
"קטרפילר 789"
"קטרפילר 789"
"קטרפילר 789" - מבט מאחור
"קטרפילר 789" - מבט מלפנים
ראו גם

קטרפילר
קטרפילר 740
קטרפילר 777
הערות שוליים

↑  "קטרפילר 789D"  - מבחן דרכים news.pickuptrucks.com/2015/06/caterpillar-789d
↑  "קטרפילר 789" - מפרט טכני cat.com/en_MX/products/new/equipment/off-highway-trucks
↑  "קטרפילר 789" - מפרט ritchiespecs.com/model/caterpillar-789-rock-truck
↑  "קטרפילר 789c" - מפרט ומידות ritchiespecs.com/model/caterpillar-789c-rock-truck
↑  "קטרפילר 789D" - מפרט s7d2.scene7.com/is/content/Caterpillar
| --- | --- |
בקרת זהויות :  GND: 1180401220
קרחון אמברי

| --- | --- |

 מידע כללי
 מיקום:  אזור הברית האנטארקטית 
 קואורדינטות:  77°59′00″S 85°10′00″W﻿ / ﻿77.983333333333°S 85.166666666667°W﻿ / -77.983333333333; -85.166666666667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אמברי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אמברי
 
מפת רכס סנטינל 
קרחון אמברי ממוקם בפינה הימנית העליונה של הרביע השני משמאל בשורה העליונה של רביעיי המפה
קרחון אמברי (באנגלית: Embree Glacier) הוא קרחון בצפון החלק המרכזי של רכס סנטינל, בצפון הרי אלזוורת' שבאנטארקטיקה.
גאוגרפיה

גובהו של הקרחון 1,879 מטרים מעל פני הים.
הקרחון מנקז את מורדותיהם המזרחיים של הר הייל, הר דייוויס והר בנטלי, את המדרונות הצפוניים של הר אנדרסון, ואת המדרונות הצפון מערביים של רכס פרובודה.
הקרחון זורם לכיוון צפון מזרח וצפונית להר שמיד הקרחון פונה לכיוון מזרח ונשפך אל זרם הקרח ראטפורד מזרחית להר טגה.
גאוגרפיה > יובלי הקרחון

היובלים הבאים מזינים את הקרחון:
קרחון קופסיס
קרחון פאדאלה
קרחון מארסה
קרחון פטליינה
היסטוריה > גילוי הרכס

הקרחון מופה על ידי הסקר הגאולוגי של ארצות הברית בשנת 1961. מיפוי האזור בוצע שנית בשנת 1988.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שם מייג'ור הנרי אמברי (Henry Embree), מחיל האוויר של ארצות הברית, שהשתתף בהקמת תחנת הקוטב הדרומי בשנת 1956.
קלווריה (מחוז משנה)

| --- | --- |
סמל קלווריהסמל קלווריה

האגם אורייה במחוז-משנה קלווריה
 מדינה:  ליטא ליטא
 מחוז:  מריאמפולה
 בירת המחוז המשנה:  קלווריה
 תאריך ייסוד:  2000 
 שטח:  441 קמ"ר
 אוכלוסייה:  ‏
  ‑ במחוז המשנה:  9,913 (1 בינואר 2023)
 קואורדינטות:  54°23′35″N 23°11′06″E﻿ / ﻿54.393055555556°N 23.185°E﻿ / 54.393055555556; 23.185 
 אזור זמן:  UTC +2
 www.kalvarija.lt
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
קלווריה (בליטאית: Kalvarijos savivaldybė, ‏האזנהקובץ:Kalvarija.ogg‏Ⓘ‏) הוא אחד מ-60 מחוזות משנה של ליטא. מחוז המשנה נמצא בשטח סובאלקיה ההיסטורית ומבחינה מנהלית הוא מחוז משנה של מחוז מריאמפולה.
מחוז-משנה קלווריה משתרע על פני 1,259 קמ"ר, ואוכלוסייתו מנתה בשנת 2014, 11,635 תושבים. העיירה קלווריה היא הגדולה ביותר במחוז-המשנה, ומשמשת כמרכז המנהלי שלו.
היסטוריה מנהלית

מחוז-משנה קלווריה הוקם בשנת 1999 במסגרת רפורמה בחלוקה המנהלית של ליטא שנערכה באותה שנה, והוא מורכב משטחים היסטוריים של מחוזות המשנה מריאמפולה ווילקובישק.
דמוגרפיה

מספר תושבי מחוז-המשנה קלווריה נמצא בירידה מתמדת מאז הקמתו: ב-2001 נמנו בו 13,883 איש; ב-2005 נמנו בו 13,492 איש; ב-2011 נמנו בו 12,012 איש; ב-2012 נמנו בו 11,921 איש; ב-2013 נמנו בו 11,777 איש; וב-2014 נמנו בו 11,635 איש.
יישובים

במחוז המשנה עיירה אחת: עיירת המחוז קלווריה, ו-172 כפרים קטנים וחוות.
קרל, נסיך הסן-קאסל

קרל, נסיך הסן-קאסל (בגרמנית: Karl von Hessen-Kassel;‏ 19 בדצמבר 1744 – 17 באוגוסט 1836), היה חתנו של פרדריק החמישי, מלך דנמרק וחותנו של פרדריק השישי, מלך דנמרק.
ביוגרפיה

קרל נולד ב-19 בדצמבר 1744 בקאסל לפרידריך, נסיך הכתר של הסן-קאסל, שהיה מאוחר יותר רוזן הסן-קאסל, ולמרי, נסיכת בריטניה, בתו של ג'ורג' השני, מלך בריטניה. בשנת 1747 נטש אביו את המשפחה וחזר לנצרות הקתולית, ובשנת 1755 בוטלו נישואי הוריו באופן רשמי. לאחר פרידתם של הוריו, עברו קרל, אמו ואחיו לדנמרק, שם התגוררה אחות אמם לואיז, נסיכת בריטניה, אשת פרדריק החמישי, מלך דנמרק.
בשנת 1758 התגייס קרל לצבא המלכותי הדני, ובשנת 1765 מונה למפקד יחידות הארטילריה בדרגת מייג'ור גנרל. בשנת 1766 מת דודו פרדריק החמישי, מלך דנמרק, ובן דודו כריסטיאן השביעי, מלך דנמרק הוכתר במקומו. כריסטיאן השביעי מינה את קרל למפקד חיל המשמר המלכותי בדרגת לוטננט גנרל, ונתן לו תואר אביר מסדר הפיל וחבר במועצה המלכותית. בנוסף הוא מינה אותו למושל נורווגיה, תפקיד ששימש בו עד לשנת 1768, על אף שלא ביקר בה במהלך תפקידו.
ב-30 באוגוסט 1766 התחתן קרל עם לואיזה, נסיכת דנמרק, בתם של פרדריק החמישי, מלך דנמרק ולואיז, נסיכת בריטניה. בתחילה התגוררו בני הזוג בקופנהגן, אולם עד מהרה הסתכסך קרל עם גיסו כריסטיאן השביעי, ובשנת 1767 עברו בני הזוג להתגורר בהנאו יחד עם אמו מרי, נסיכת בריטניה.
בשנת 1768 רכש קרל את האחוזה והכפר של אופנבך-רומפנהיים, ממשפחת אדלסהיים, ובשנת 1771 הרחיב את האחוזה וכלל בה את ארמון הנסיכות. אמו מרי חיה בארמון עד מותה בשנת 1772, ובשנת 1781 מכר קרל את ארמון רומפנהיים לאחיו הצעיר פרידריך, נסיך הסן-קאסל.
בשנת 1769 מונה קרל למושל הדוכסויות שלזוויג-הולשטיין, ועבר להתגורר עם משפחתו בטירת גוטורפ, ובנוסף קיבלו בני הזוג אחוזה בגיבי שנקראה על שם אשתו - לואיזנלונד. בשנת 1770 התארחו אצלם כריסטיאן השביעי ואשתו קרוליין מתילדה, נסיכת בריטניה, ובמהלך הביקור התפשטו שמועות על הרומן בין המלכה ליוהאן פרידריך שטרואנזה.
בשנת 1772 מונה קרל למושל נורווגיה, והמשפחה עברה להתגורר בכריסטיאניה, ומההכנסות הרבות שקיבלו בנו מעון קיץ לאחוזת לואיזנלונד. בשנת 1774 מונה קרל למפקד הצבא הדני בנורווגיה. במהלך מלחמת הירושה הבווארית לחם קרל בצבא הפרוסי, וזכה לאמונו של פרידריך הגדול. בשנת 1788 פרצה מלחמה בין רוסיה לשוודיה, וכתוצאה מהברית בין דנמרק לאימפריה הרוסית, הצטרפה דנמרק למלחמה נגד שוודיה. קרל פיקד על הצבא הדני שלחם מכיוון נורווגיה, אולם על אף הצלחות ראשוניות נאלץ לבסוף לסגת, והפופולריות שלו ירדה בעקבות כך.
בשנת 1790 התחתנה בתו מריה, נסיכת הסן-קאסל עם פרדריק, נסיך הכתר של דנמרק, ובשנת 1801 פיקד קרל על הצבא שכבש את המבורג וליבק במהלך המלחמות הנפוליאוניות. בשנת 1805 קיבל אחיו וילהלם את התואר הנסיך הבוחר מהסן, ונתן לקרל את התואר "רוזן הסן-קאסל". בשנת 1808 מת גיסו כריסטיאן השביעי, מלך דנמרק, וחתנו עלה לשלטון במקומו כפרדריק השישי, מלך דנמרק, ובשנת 1814 קיבל קרל דרגת פילדמרשל בצבא המלכותי הדני.
בשנת 1831 מתה אשתו לואיזה, נסיכת דנמרק, וב-17 באוגוסט 1836 מת קרל באחוזתו בלואיזנלונד.
משפחתו

ב-30 באוגוסט 1766 התחתן קרל עם לואיזה, נסיכת דנמרק, בתם של פרדריק החמישי, מלך דנמרק ולואיז, נסיכת בריטניה, ממנה נולדו לו 6 ילדים:
מריה, נסיכת הסן-קאסל (1767–1852), התחתנה עם פרדריק השישי, מלך דנמרק
וילהלם, נסיך הסן-קאסל (1769–1772)
פרידריך, נסיך הסן-קאסל (1771–1845)
יוליאנה, נסיכת הסן-קאסל (1773–1860)
כריסטיאן, נסיך הסן-קאסל (1776–1814)
לואיזה קרולינה, נסיכת הסן-קאסל (1789–1867), התחתנה עם פרידריך וילהלם, דוכס שלזוויג-הולשטיין-זונדרבורג-גליקסבורג
קרחון קוהלר

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  74°55′00″S 113°45′00″W﻿ / ﻿74.9167°S 113.75°W﻿ / -74.9167; -113.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קוהלר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קוהלר
 
קרחון קוהלר (באנגלית: Kohler Glacier) הוא קרחון בארץ מרי בירד שבאנטארקטיקה.
קרחון סמית' הוא הקרחון היובלי הנשפך אל קרחון קוהלר ויוצר אותו.
קרחון קוהלר זורם לכיוון צפון, וחוצה את רכס קוהלר.
קרחון קוהלר נשפך אל מדף הקרח דוטסון.
היסטוריה > גילוי ומיפוי הקרחון

קרחון קוהלר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959 – 1965.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
שמו של הקרחון ניתן לו, עת שניתן שמו של רכס קוהלר (אותו חוצה הקרחון).
שמו של רכס קוהלר ניתן לו על ידי אדמירל ריצ'רד בירד. הרכס (וגם הקרחון) נקראים על שם התעשיין האמריקאי, שכיהן כמושל מדינת ויסקונסין שבארצות הברית, וולטר ג'י. קוהלר, הבן (Walter J. Kohler, Jr), שסייע במימון המשלחת, ומימון מטוס הים, שממנו התגלה הרכס.
לקריאה נוספת

• Rignot, E., Thomas, R., Kanagaratnam, P., Casassa, G., Frederick, E., Gogineni, S., . . . Yungel, J. (2004), , Annals of Glaciology, 39, 231-237. doi:10.3189/172756404781813916
• Khazendar, A., Rignot, E., Schroeder, D. et al. , Nat Commun 7, 13243 (2016). https://doi.org/10.1038/ncomms13243
• Lindow, Julia & Castex, Marion & Wittmann, H. & Johnson, Joanne & Lisker, Frank & Gohl, Karsten & Spiegel, Cornelia. (2014). , Quaternary Science Reviews. 98. 166–173. 10.1016/j.quascirev.2014.05.010
• Rignot, E.. (2006). , Phil. Trans. R. Soc. Lond. A 364, 1637-1655. Philosophical transactions. Series A, Mathematical, physical, and engineering sciences. 364. 1637-55. 10.1098/rsta.2006.1793.
• Lilien, David A, , http://hdl.handle.net/1773/43592
קרל, נסיך הסן

קרל, נסיך הסן (בגרמנית: Karl von Hessen und bei Rhein;‏ 23 באפריל 1809 – 20 במרץ 1877) היה בנו של לודוויג השני, הדוכס הגדול של הסן ואביו של לודוויג הרביעי, הדוכס הגדול של הסן.
ביוגרפיה

קרל נולד ב-23 באפריל 1809 בדרמשטאדט שהשתייכה לרוזנות הסן-דרמשטדט, ללודוויג, נסיך הכתר של הסן, ולוילהלמינה, נסיכת באדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט. קרל היה בחור משכיל וטייל עם אחיו לודוויג בכל רחבי אירופה. קרל שירת בצבא הדוכסות, ולאחר מכן בצבא הקיסרות הגרמנית, ואף היה מפקד לשם כבוד של רגימנט הרגלים ה-118 (הדוכסות הגדולה של הסן ה-4).
ב-22 באוקטובר 1836 התחתן קרל עם אליזבת, נסיכת פרוסיה, בתם של וילהלם, נסיך פרוסיה ומריה אנה, נסיכת הסן-הומבורג, ממנה היו לו 4 ילדים.
ב-20 במרץ 1877 מת קרל בדרמשטאדט, ושלושה חודשים מאוחר יותר מת אחיו לודוויג השלישי, הדוכס הגדול של הסן ללא ילדים, ובנו לודוויג הרביעי, הדוכס הגדול של הסן עלה לשלטון במקומו.
משפחתו

ב-22 באוקטובר 1836 התחתן קרל עם אליזבת, נסיכת פרוסיה, בתם של וילהלם, נסיך פרוסיה ומריה אנה, נסיכת הסן-הומבורג, ממנה היו לו 4 ילדים:
לודוויג הרביעי, הדוכס הגדול של הסן (1837–1892), התחתן עם אליס, נסיכת הממלכה המאוחדת, ולאחריה התחתן עם אלכסנדרינה הוטן-צ'פסקה
היינריך, נסיך הסן (1838–1900), התחתן עם הברונית קרוליין מנידה, ולאחריה התחתן עם הברונית אמילי מדורנברג
אנה, נסיכת הסן (1843–1865), התחתנה עם פרידריך פרנץ השני, הדוכס הגדול של מקלנבורג-שוורין
וילהלם, נסיך הסן (1845–1900), התחתן עם הברונית ז'וזפין מליכטנברג
קרחון קול

| --- | --- |
אין תמונה חופשית
 מידע כללי
 על שם:  הומפריי קול 
 מיקום:  אזור הברית האנטארקטית 
 קואורדינטות:  68°42′S 66°06′W﻿ / ﻿68.7°S 66.1°W﻿ / -68.7; -66.1
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון קול(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון קול(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קול(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קול
 
קול קרחון (באנגלית: Cole Glacier) הוא קרחון בדרום ארץ גרהאם, שבאנטארקטיקה.
הקרחון ממוקם בצידה המזרחי של רמת גודפרי.
הקרחון זורם לכיוון צפון - צפון-מזרח ונשפך אל אזור טראפיק סירקל.
היסטוריה > גילוי הקרחון

הקרחון התגלה בשנת 1940 על ידי השירות האנטארקטי של ארצות הברית.
הקרחון נסקר באופן גס בשנת 1958 על ידי סקר שטחי חסות איי פוקלנד.
היסטוריה > מקור השם

השירות האנטארקטי של ארצות הברית שגילה את הקרחון, לא נתן לו שם.
שמו של הקרחון ניתן לו על ידי הוועדה המייעצת לשמות אנטארקטיים של בריטניה.
הקרחון נקרא על שמו של הומפריי קול (Humfray Cole), יצרן מכשירי ניווט בתקופת אליזבת הראשונה. קול היה חלוץ בתכנון מכשירי ניווט ניידים, וצייד את משלחותיו של מרטין פרובישר.
השם ניתן לקרחון זה, בדומה לאתרים נוספים באזור הקרויים על שם חלוצים בתחום הניווט.
לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, , USGS
קיה K8

| --- | --- |

 מאפיינים כלליים
 יצרן:  קיה
 שנות ייצור:  2021 - הווה
 הרכבה:  דרום קוריאה דרום קוריאה
 מודל קודם:  קיה K7
 חברת אם:  יונדאי מוטור
 סיווג:  מכונית מנהלים
 מרכב:  סדאן בעלת ארבע דלתות
 פלטפורמה:  יונדאי-קיה N3
 אורך:  5,015 מ"מ
 רוחב:  1,875 מ"מ
 גובה:  1,455 מ"מ
 משקל:  1,540–1,715 ק"ג
 בסיס גלגלים:  2,895 מ"מ
 מפרט טכני
 מנוע:  מנוע בנזין V6 צילנדרים בנפח 3.5 ליטרים המספק כ-300 כוחות סוס ב-6,400 סל"ד ומומנט מרבי של 36.6 ק"ג ב-5,000 סל"ד  מנוע בנזין I4 צילנדרים בנפח 2.5 ליטרים המספק כ-198 כוחות סוס ב-6,100 סל"ד ומומנט מרבי של 25.3 קג"מ ב-4,000 סל"ד  מנוע גז בנפח 3.5 ליטר המספק 240 כ"ס ב-6,000 סל"ד ומומנט מרבי של 32 קג"מ ב-4,500 סל"ד
 הנעה היברידית:  הנעה היברידית המשלבת בין מנוע בנזין בנפח 1.6 ליטר טורבו עם מנוע חשמלי, שניהם מספקים יחד 230 כ"ס ב-5,500 סל"ד ומומנט מרבי של 35.7 קג"מ בין 1,500 ל-4,400 סל"ד
 הילוכים:  תיבת הילוכים אוטומטית בעלת שמונה הילוכים או בעלת שישה הילוכים
 קשר:  יונדאי סונטה, יונדאי אלנטרה
קיה K8 היא מכונית מנהלים במרכב סדאן, בעלת חמישה מקומות ישיבה, שמיוצרת על ידי קיה משנת 2021. נחשפה ב-17 בפברואר 2021, היא המחליפה של קיה K7. בניגוד לקודמתה, המכונית לא תהיה זמינה בשוק הצפון אמריקאי.
עיצוב

העיצוב החיצוני מעוצב בהשראת יונדאי סונטה ויונדאי אלנטרה הכולל, פגוש זהה וכן הקימורים בבטן המכונית, פנים המכונית כולל עיצוב יוקרתי כיאה למכונית מנהלים מודרנית, לוח המחוונים דיגיטלי ומחובר במסגרת אחת למסך המגע המציג את המולטימדיה שניהם בקוטר 12 אינץ'.
מפרט טכני

היא משווקת עם ארבעה מנועים, שניים בנזין, אחד גז ואחד היברידי. מלבד המנוע היברידי כל המנועים משווקים עם תיבת הילוכים אוטומטית בעלת שמונה הילוכים בעוד שהמנוע היברידי משווק עם אותה תיבה אך עם שישה יחסי העברה.
להלן פרטי המנועים:
מנוע בנזין V6 צילנדרים בנפח 3.5 ליטרים המספק כ-300 כוחות סוס ב-6,400 סל"ד ומומנט מרבי של 36.6 ק"ג ב-5,000 סל"ד.
מנוע בנזין I4 צילנדרים בנפח 2.5 ליטרים המספק כ-198 כוחות סוס ב-6,100 סל"ד ומומנט מרבי של 25.3 קג"מ ב-4,000 סל"ד.
הנעה היברידית המשלבת בין מנוע בנזין בנפח 1.6 ליטר טורבו עם מנוע חשמלי, שניהם מספקים יחד 230 כ"ס ב-5,500 סל"ד ומומנט מרבי של 35.7 קג"מ בין 1,500 ל-4,400 סל"ד.
מנוע גז בנפח 3.5 ליטר המספק 240 כ"ס ב-6,000 סל"ד ומומנט מרבי של 32 קג"מ ב-4,500 סל"ד
גלריה

מבט קדמי
מבט אחורי
מבט צדדי
פנים
הערות שוליים

↑  קיה K8 נחשפת במלוא הדרה - מכונית הסאלון של קיה, באתר קארטיוב, ‏23 במרץ 2021
↑  2022 Kia K8 Official Images Show Fancy New Sedan To Replace Cadenza, Motor1.com (באנגלית)
↑  New Kia K8 (Cadenza) Specs Revealed, Gets Up To 295 HP 3.5-Liter V6 And Offers AWD, Carscoops, ‏2021-03-24 (באנגלית אמריקאית)
↑  Kia K8 Cabin Revealed With Big Screens And Swanky Style, Motor1.com (באנגלית)
1 2  기아 K8 제원 - 승차감 좋은 대한민국 대표 준대형 | 기아 공식 사이트, KIA (בקוריאנית)
↑  기아 K8 하이브리드 제원 - 승차감 좋은 대한민국 대표 준대형 | 기아 공식 사이트, KIA (בקוריאנית)
קיה אקסיד

| --- | --- |

 מאפיינים כלליים
 יצרן:  קיה
 שנות ייצור:  2019–הווה
 הרכבה:  סלובקיה סלובקיה
 סיווג:  מכוניות שטח/פנאי
 מרכב:  קרוסאובר בעלת חמש דלתות
 אורך:  4,395 מ"מ
 רוחב:  1,826 מ"מ
 גובה:  1,490 מ"מ
 משקל:  1,257–1,342 ק"ג
 בסיס גלגלים:  2,650 מ"מ
 מפרט טכני
 קשר:  פורד פומה, מאזדה CX-30, קיה סיד, יונדאי קונה
קיה אקסיד (באנגלית: Kia XCeed) היא מכונית קומפקטית במרכב קרוסאובר בעלת חמישה מקומות, שמיוצרת על ידי קיה משנת 2019. היא הוצגה ביולי 2019 והגיעה לישראל בדצמבר 2019. האקסיד מבוססת על קיה סיד ומהווה כגרסת הקרוסאובר שלה.
מפרט טכני

חמישה מנועים (4 בנזין 1 דיזל).
האקסיד כוללת מנועי בנזין בנפחי 1.0 ליטר בהספק 120 כ"ס המספק תאוצה של 0-100 קמ"ש בתוך 11.3 שניות ומהירות מרבית של 186 קמ"ש. המנוע השני בנפח 1.4 ליטרים בהספק 140 כ"ס המספק תאוצה של 0-100 קמ"ש בתוך 9.5 שניות ומהירות מרבית של 200 קמ"ש. המנוע השלישי בנפח 1.6 ליטרים בהספק 204 כ"ס המספק תאוצה של 0-100 קמ"ש בתוך 7.5 שניות ומהירות מרבית של 220 קמ"ש. המנוע הרביעי בנפח 1.5 ליטר טורבו בהספק 160 כ"ס המספק תאוצה של 0-100 קמ"ש בתוך 8.6 שניות.
המנוע החמישי הוא מנוע דיזל בנפח 1.6 ליטר טורבו המספק כ-115 כ"ס או 136 כ"ס המספק תאוצה של 0-100 קמ"ש בתוך 11.1 שניות או 10.1 שניות.
קיה אקסיד היבריד פלאג-אין

בספטמבר 2019 הציגה קיה את גרסת היבריד פלאג-אין לאקסיד. הגרסה היברידית פלאג-אין כוללת מערכת הנעה היברידית המשלבת בין מנוע בנזין בנפח 1.6 ליטר עם מנוע חשמלי המספקים יחד 141 כ"ס. סוללת ליתיום-יון בקיבולת 8.9 קוט"ש המספקת טווח נסיעה חשמלי של כ-60 ק"מ.
מתיחת פנים שנת 2022

ב-18 ביולי 2022 חשפה קיה את מתיחת הפנים לאקסיד. מתיחת הפנים כוללת את העיצוב המעודכן של רכבי קיה, בתחום ההנעה אין כל שינוי. קיה הוסיפה רמת גימור GT ליין ספורטיבית הכוללת עיצוב ספורטיבי ומנוע בנזין בנפח 1.6 ליטר טורבו המספק 204 כ"ס ומומנט מרבי של 27 קג"מ. תיבת הילוכים כפולת מצמדים בעלת שבעה הילוכים. נתון התאוצה מ-0 ל-100 קמ"ש עומד על 7.5 שניות.
גלריה

מבט לקדימה
מבט לאחור
מבט לצד
הערות שוליים

↑  קיה אקסיד נחשף - קרוסאובר קומפקטי חדש לקיה, באתר קארטיוב, ‏26 ביוני 2019
↑  קיה אקסיד בישראל - מחיר החל מ-137,900 שקל, באתר קארטיוב, ‏23 בדצמבר 2019
↑  שמי כהן, קיה אקסיד וקיה סיד סטיישן פלאג-אין הייבריד נחשפות, באתר פורטל הרכב גיר, ‏02 בספטמבר 2019
↑  קיה מציגה גרסה היברידית פלאג-אין לסיד סטיישן ולאקסיד, באתר קארטיוב, ‏02 בספטמבר 2019
↑  cartube, מתיחת פנים: 2023 קיה אקסיד החדשה, באתר cartube
קרל, נסיך נסאו-אוזינגן

קרל, נסיך נסאו-אוזינגן (בגרמנית: Karl von Nassau-Usingen;‏ 31 בדצמבר 1712 – 21 ביוני 1775), היה נסיך נסאו-אוזינגן בין השנים 1718–1775, ונסיך נסאו-זארבריקן בין השנים 1728–1835.
ביוגרפיה

קרל נולד באוזינגן ב-31 בדצמבר 1712, לוילהלם היינריך, נסיך נסאו-אוזינגן ולשרלוטה אמליה, רוזנת נסאו-דילנבורג, בתם של היינריך, נסיך נסאו-דילנבורג ולדורותיאה אליזבת, נסיכת שלזיה-לגניצה.
בשנת 1718 מת אביו וילהלם היינריך, נסיך נסאו-אוזינגן, וקרל עלה לשלטון במקומו, אולם מכיוון שהיה קטין שלטה אמו כעוצרת במקומו. בשנת 1728 מת דודנו פרידריך לודוויג, נסיך נסאו-אוטוויילר, וקרל ירש את המחוזות של נסאו-אוטוויילר, נסאו-אידשטיין ונאסאו-זארבריקן.
בשנת 1734 הוכרז קרל כבוגר על ידי קרל השישי, קיסר האימפריה הרומית הקדושה, ותפס את השלטון בידיו. בשנת 1735 חילקו קרל ואחיו את הנחלות; קרל קיבל את אוזן, אידשטיין, ויסבאדן ולר, ואילו אחיו וילהלם היינריך השני, נסיך נסאו-זארבריקן קיבל את נסאו-זארבריקן וכמה שטחים קטנים יותר. לאחר מכן העביר קרל את מגוריו מאוזינגן לביבריך, והמשיך במדיניות הפרוגרסיבית של אמו.
ב-21 ביוני 1775 מת קרל בביבריך, ובמקומו עלה לשלטון בנו קרל וילהלם, נסיך נסאו-אוזינגן.
משפחתו

ב-26 בדצמבר 1734 התחתן קרל עם כריסטינה וילהלמינה, רוזנת סקסוניה-אייזנך, בתם של יוהאן וילהלם השלישי, דוכס סקסוניה-אייזנך ומגדלנה זיבילה, דוכסית סקסוניה-וייסנפלס, ממנה נולדו לו 4 ילדים:
קרל וילהלם, נסיך נסאו-אוזינגן (1735–1803)
כריסטינה, נסיכת נסאו-אוזינגן (1736–1741)
פרידריך אוגוסט, דוכס נסאו (1738–1816)
יוהאן אדולף מנסאו-אוזינגן (1740–1793)
בשנת 1743 התחתן קרל בנישואים מורגנטיים עם מריה מגדלנה גרוס, אשר קיבלה את התואר פון ביבריך, ונולדו לו ממנה 4 ילדים:
פיליפה קתרינה פון ביבריך (1744–1798), התחתנה עם הברון קרל פרידריך פון קראוזה
קרל פיליפ פון ביבריך, רוזן ויילנאו (1746–1789)
סופיה כריסטינה פון ביבריך (1750)
וילהלם היינריך פון ביבריך (1755)
רגמפין

| --- | --- |

 ארץ מוצא:  קליפורניה
 מיון
 משפחה:  חתוליים
 מין:  חתול בר
רָגָמָפִין (באנגלית: Ragamuffin) הוא גזע של חתול הבית.
היסטוריה של הגזע

ראשיתו של הגזע בשנות 1960, כאשר אן בייקר מקליפורניה עסקה בפיתוח מספר גזעי חתולים חדשים. בתחילת 1994 החליטה אחת הקבוצות שעבדה עם בייקר להפסיק את השותפות. על פי החוזה המחייב בין הקבוצה לבייקר, במקרה שהקבוצה קוטעים את השותפות, עליהם לעקר או לסרס את החתולים שברשותם או לשנות את שם הגזע עליו עבדו. חברי הקבוצה העדיפו את האפשרות השנייה. הם ערבבו את גזעי ה-"Cherubims" וקראו לגזע החדש בשם "רגמפין". השם נבחר בגלל מוצאם של החתולים - כולם התפתחו מחתולי רחוב (Ragamuffin באנגלית: פרחחי רחוב חביבים).
בפברואר 1994 רשמה ה-ACFA, אגודת חובבי החתולים בארצות הברית, את הרגמפין בתור גזע נסיוני וכיום (מרץ 2007) מוכר הגזע על ידי מספר אגודות חתולים (כולל ה-ACFA) כגזע לכל דבר.
מבנה כללי

הזכרים מסוגלים להגיע למשקל של כ-13 ק"ג. פרוותם באורך בינוני וצבעה מורכב ממגוון רחב של צבעים ודוגמאות, כגון לילך, לינקס, מינק, שחור, אפור ולהבה.
החתול מגיע לבגרות בגיל 3–4.
קרל, נסיך הוהנצולרן-זיגמרינגן

קרל, נסיך הוהנצולרן-זיגמרינגן (בגרמנית: Karl von Hohenzollern-Sigmaringen;‏ 20 בפברואר 1785 - 11 במרץ 1853), היה נסיך הוהנצולרן-זיגמרינגן בין השנים 1831–1848.
ביוגרפיה

קרל נולד ב-20 בפברואר 1785 בזיגמרינגן, לאנטון אלויס, נסיך הוהנצולרן-זיגמרינגן ואמליה צפירינה, נסיכת זאלם-קירבורג, בתם של פיליפ יוזף, נסיך זאלם-קירבורג ומריה תרזה, נסיכת הורנס. ב-4 בפברואר 1808 התחתן קרל עם מארי אנטואנט מירא, אחייניתו של ז'ואקים מירא, ממנה נולדו לו 4 ילדים.
בשנת 1831 מת אביו אנטון אלויס, נסיך הוהנצולרן-זיגמרינגן, וקרל עלה לשלטון במקומו. בשנת 1833 זימן קרל אספה מכוננת (לנדטאג), ונתן חוקה לנתיניו. קרל ייסד בנסיכות בית חולים, וביטל את הצמיתות ואת החוקים מימי הביניים שנהגו עדיין בנסיכות.
ב-19 בינואר 1847 מתה אשתו הראשונה מארי אנטואנט מירא, וב-14 במרץ 1848 התחתן קרל בשנית עם קתרינה, נסיכת הוהנלוהה-ואלדנבורג-שילינגספירסט, בתו של קרל אלברט השלישי, נסיך הוהנלוהה-ואלדנבורג-שילינגספירסט, אך לא היו לו ילדים ממנה.
בשנת 1848 הודח קרל מתפקידו במהלך מהפכות אביב העמים, ובנו קרל אנטון, נסיך הוהנצולרן-זיגמרינגן עלה לשלטון במקומו. קרל אנטון קיבל סיוע מהצבא הפרוסי שהחזירו לשלטונו, ובדצמבר 1849 הגיע לידי הסכם עם ממלכת פרוסיה על סיפוח הנסיכות לפרוסיה. בשנת 1850 סופחה הנסיכות לפרוסיה יחד עם נסיכות הוהנצולרן-הכינגן, והשתיים אורגנו כפרובינציית הוהנצולרן.
לאחר הדחתו עבר קרל להתגורר בבולוניה, שם חי עד למותו ב-11 במרץ 1853.
משפחתו

ב-4 בפברואר 1808 התחתן קרל עם מארי אנטואנט מירא, בתם של פייר מירא ולואיז ד'אסטור, ממנה נולדו לו 4 ילדים:
קרולינה, נסיכת הוהנצולרן-זיגמרינגן (1810–1885), התחתנה עם פרידריך פרנץ אנטון, רוזן הוהנצולרן-הכינגן, ולאחריו התחתנה עם יוהאן שטגר פון ואלדבורג
קרל אנטון, נסיך הוהנצולרן (1811–1885), התחתן עם יוזפינה, נסיכת באדן
אמליה, נסיכת הוהנצולרן-זיגמרינגן (1815–1841), התחתנה עם אדוארד, נסיך סקסוניה-אלטנבורג
פרידריך, נסיך הוהנצולרן-זיגמרינגן (1820–1906), התחתן עם ג'יאקינו נפוליאונה פפולי
רגלנית אפריקנית

| רגלנית אפריקנית |
| --- | --- |
 רגלנית בפריחה באי לנסרוטה
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: מכוסי הזרע
מחלקה:: דו-פסיגיים
סדרה:: ציפורנאים
משפחה:: Didiereaceae
סוג:: רגלנית
מין:: רגלנית אפריקנית
שם מדעי
 Portulacaria afra ‏פון-ז'אקווין, 1787

איור מסוף המאה ה-18
רגלנית בתצורת שיח עם גזע מעובה
רגלנית אפריקנית (שם מדעי: Portulacaria afra) הוא מין שיח רב-שנתי ירוק-עד במשפחת ה-Didiereaceae.